Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2018 METAMS SĄRAŠO PATVIRTINIMO**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 30 punktu, Rokiškio rajono savivaldybės taryba n u s p r e n d ž i a:

Patvirtinti Statybos ir infrastruktūros plėtros skyriaus 2018 metų savivaldybės kapitalo investicijų ir ilgalaikio turto remonto objektų sąrašą (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Vida Paukštienė

PATVIRTINTA

Rokiškio rajono savivaldybės tarybos

2018 m. balandžio 27 d. sprendimu Nr. TS-

**2018 METŲ SAVIVALDYBĖS KAPITALO INVESTICIJŲ IR**

**ILGALAIKIO TURTO REMONTO**

**OBJEKTŲ SĄRAŠAS**

1. Rokiškio Juozo-Tumo Vaižganto gimnazija.
2. Rokiškio lopšelis darželis „Nykštukas“.
3. Rokiškio r. Juodupės vaikų lopšelis-darželis.
4. Rokiškio r. Kamajų Antano Strazdo gimnazijos ikimokyklinio ugdymo skyrius.
5. Rokiškio r. Pandėlio gimnazija.
6. Rokiškio r. Pandėlio gimnazijos Kazliškio skyrius.
7. Rokiškio r. Obelių gimnazija.
8. Rokiškio r. Obelių lopšelis-darželis.
9. Rokiškio Kavoliškio mokykla-darželis.
10. Rokiškio r. Juodupės gimnazija.
11. Rokiškio lopšelis-darželis ,,Varpelis“.
12. Rokiškio Senamiesčio progimnazija.
13. Rokiškio mokykla-darželis „Ąžuoliukas“
14. Rokiškio lopšelis –darželis „Pumpurėlis“.
15. Rokiškio r. Panemunėlio pagrindinė mokykla.
16. Rokiškio r. Jūžintų Otto Širvydo pagrindinė
17. Rokiškio r. Kriaunų pagrindinė mokykla.
18. Rokiškio r. Panemunėlio universalus daugiafunkcinis centras.
19. ES lėšomis įvykdytų darbų draudimo paslaugų ir rinkliavų už statybos leidimus apmokėjimas.
20. Projektų techninės dokumentacijos rengimas objektams, kuriuose bus atliekamas paprastasis remontas, kapitalinis remontas, rekonstrukcija ar nauja statyba.
21. Užbaigtų objektų inventorizavimas.
22. Techninė priežiūra ir netinkamos išlaidos KPPP lėšomis finansuojamų objektų.
23. Prisidėjimas prie Kultūros paveldo departamento prie Kultūros ministerijos finansuojamų objektų.
24. Rangos darbų techninė priežiūra VIP lėšomis finansuojamuose objektuose.
25. Rokiškio suaugusiųjų ir jaunimo mokymo centras.
26. Rokiškio Rudolfo Lymano muzikos mokykla.
27. Rokiškio krašto muziejus.
28. Rokiškio choreografijos mokykla.
29. Rokiškio turizmo ir tradicinių paslaugų informacijos ir koordinavimo centras.
30. Seniūnijoms priklausančių pastatų neeilinė, kasmetinė techninė priežiūra.
31. Rokiškio rajono savivaldybės administracijos Kamajų seniūnija.
32. Rokiškio rajono savivaldybės administracijos Pandėlio seniūnija
33. Rokiškio rajono savivaldybės administracijos Kriaunų seniūnija
34. Rokiškio rajono savivaldybės administracijos Jūžintų seniūnija
35. Rokiškio rajono savivaldybės administracijos Panemunėlio seniūnija
36. Rokiškio rajono savivaldybės administracijos Rokiškio kaimiškoji seniūnija
37. Rokiškio rajono savivaldybės administracijos Obelių seniūnija
38. Rokiškio rajono savivaldybės administracijos Juodupės seniūnija
39. Rokiškio rajono savivaldybės administracijos Kazliškio seniūnija
40. Rokiškio rajono savivaldybės administracijos Rokiškio miesto seniūnija
41. Rokiškio rajono savivaldybės administracijos garažai ir pagrindinis pastatas.
42. VšĮ Rokiškio rajono ligoninė.
43. Seniūnijoms priklausančių pastatų kasmetinė, neeilinė techninė priežiūra.
44. VšĮ Rokiškio pirminės asmens sveikatos priežiūros centras.
45. Rokiškio kultūros centras.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**SPRENDIMO PROJEKTO**

**„DĖL STATYBOS IR INFRASTRUKTŪROS PLĖTROS SKYRIAUS STATYBOS OBJEKTŲ 2018 METAMS SĄRAŠO PATVIRTINIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Šiuo sprendimo projektupateikiamas Statybos ir infrastruktūros plėtros skyriaus 2018 metų savivaldybės kapitalo investicijų ir ilgalaikio turto remonto objektų sąrašas ir prašoma tarybos sprendimu jam pritarti.

**Šiuo metu esantis teisinis reglamentavimas**: Lietuvos Respublikos vietos savivaldos įstatymas, Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Rokiškio rajono savivaldybės tarybos 2018 m. kovo 5 d. sprendimas Nr. TS-35 „Dėl Rokiškio rajono savivaldybės biudžeto 2018 metams patvirtinimo“.

**Sprendimo projekto esmė.**

Objektų sąrašo 1–18 punktai. Panevėžio visuomenės sveikatos centras 2014 m. rugsėjo 3–8 dienomis, 2015 m. rugsėjo 24 d. ir 2016 m. rugsėjo–spalio mėnesiais atliko patikrinimus dalyje Rokiškio miesto ir rajono švietimo įstaigų. Šių patikrinimų metu buvo nustatyti neatitikimai Lietuvos higienos normoms HN 21:2011, kurie buvo išdėstyti 2014 m. rugsėjo 23 d. rašte Nr. S-(1.23.R)3156 ir Nr. S-(1.23.R)-3148 ir 2016 m. spalio 21 d. rašte Nr. 2.5.24-279(20.25.3.3.5.24): trūksta kriauklių, nelygi patalpų grindų danga, apsilaupiusios sienos, nepastoviai tiekiamas karštas vanduo į prausyklas, prie sporto salių esantys persirengimo kambariai neatitinka higienos reikalavimų, aptrupėjusios laiptų pakopos, neatitinka reikalavimų teritorijų aptvėrimas tvora. Apie priimtus sprendimus trūkumams ištaisyti prašo informuoti Panevėžio visuomenės sveikatos centrą. Norint, kad įstaigos, vykdančios ikimokyklinio ir priešmokyklinio ir mokyklinio ugdymo programas, atitiktų higienos normas bei Bendrosios sveikatos saugos reikalavimus, reikia atlikti einamąjį vidaus patalpų remontą Rokiškio Senamiesčio progimnazijoje, Rokiškio Juozo Tumo-Vaižganto gimnazijos pastate esančiame adresu Taikos g. 17, Rokiškio r. Juodupės gimnazijoje, Rokiškio r. Juodupės lopšelyje-darželyje, Rokiškio r. Panemunėlio pagrindinėje mokykloje, Rokiškio lopšelyje-darželyje „Nykštukas“, Rokiškio r. Obelių lopšelyje-darželyje, Rokiškio lopšelyje-darželyje „Varpelis“, Rokiškio mokykloje-darželyje „Ąžuoliukas“, Rokiškio r. Kavoliškio mokykloje-darželyje, Rokiškio r. Kamajų Antano Strazdo gimnazijos Kamajų ikimokyklinio ugdymo skyriuje, Rokiškio r. Pandėlio gimnazijoje, Rokiškio pagrindinėje mokykloje, Rokiškio r. Jūžintų Juozo Otto Širvydo pagrindinėje mokykloje, Rokiškio r. Panemunėlio universaliame daugiafunkciniame centre.

19 punktas. Lėšos bus skiriamos ES lėšomis įvykdytų statybos darbų draudimo paslaugoms ir rinkliavoms už statybos leidimus apmokėti.

20 punktas. Lėšos bus skiriamos projektų techninės dokumentacijos rengimui objektams, kuriuose bus atliekamas paprastasis remontas, kapitalinis remontas, rekonstrukcija ar nauja statyba, bei jau parengtų techninių projektų koregavimui pagal poreikį ir tiekėjų skoloms už 2017 m. atliktus projektavimo darbus apmokėti.

21 punktas. Lėšos reikalingos objektų, kuriuose buvo atlikti darbai, nekilnojamojo daikto kadastrinėms byloms atnaujinti.

22 punktas. Lėšos bus skiriamos techninei priežiūrai ir netinkamoms išlaidoms KPPP lėšomis finansuojamų objektų apmokėti.

23 punktas. Savivaldybės prisidėjimas prie Kultūros paveldo departamento prie Kultūros ministerijos finansuojamų objektų pagal sutartis.

24 punktas. Rangos darbų techninė priežiūra VIP lėšomis finansuojamuose objektuose (Rokiškio m. Juozo Tumo-Vaižganto gimnazija, Rokiškio r. Pandėlio gimnazija).

25 punktas. Rokiškio suaugusiųjų ir jaunimo mokymo centre bus pakeista dalis šviestuvų.

26 punktas. Rokiškio Rudolfo Lymano muzikos mokyklos direktoriaus prašymu planuojama pakeisti kriaukles ir įrengti dalį šviestuvų.

27 punktas. Rokiškio krašto muziejuje planuojama sutvarkyti verandą.

28 punktas. Rokiškio choreografijos mokykla planuoja įsigyti rankų džiovintuvus;

29 punktas. Rokiškio turizmo ir tradicinių amatų informacijos ir koordinavimo centras numato remontuoti dalį patalpų Salų dvare, kurios reikalingos įgyvendinamo projekto veikloms vykdyti.

Objektų sąrašo 30–40 punktai. Atsižvelgiant į seniūnų prašymus lėšas numatoma skirti Kamajų, Pandėlio, Kriaunų, Jūžintų, Panemunėlio, Rokiškio kaimiškajai, Obelių, Juodupės, Kazliškio ir Rokiškio miesto seniūnijoms priklausančių pastatų vidaus patalpų bei išorės einamajam remontui. Lėšos numatomos Kazlizkio seniūnijos Konstantinavos bibliotekai pastatyti malkinę, Jūžintų seniūnijoje lėšos reikalingos Jūžintų kapinėms praplėsti, numatoma apšiltinti dalį darželio-bibliotekos sienų Kavoliškyje, Aleksandravėlės kultūros ir bibliotekos pastato patalpų daliniam remontui (langų ir durų keitimas, tualeto įrengimas), Duokiškio kultūros namų stogo keitimas, Lašų bibliotekos šildymui įrengti, Onuškio bibliotekos ir kultūros namų daliniam remontui.

41 punktas. Rokiškio rajono savivaldybės administracija tvarkys garažų, esančių

Gruodžio ir Taikos gatvėse, stogus ir betonuos garažo, esančio pagrindiniame pastate, grindis bei remontuos pirmojo aukšto tualetus.

42 punktas. VšĮ Rokiškio rajono ligoninei trūksta lėšų vykdomam projektui užbaigti.

43 punktas. Kasmet privaloma atlikti seniūnijoms priklausančių pastatų neeilinę, kasmetinę priežiūrą.

44 punktas. Rokiškio pirminis asmens sveikatos priežiūros centrui reikia atnaujinti dalį šaligatvio plytelių ir įrengti pandusą žmonėms su negalia prie įėjimo į vaikų konsultacinę polikliniką.

Dalį Kapitalo investicijoms ir ilgalaikio turto remontui skirtų asignavimų numatoma panaudoti prisidėti prie 2018 metais planuojamų vykdyti projektų, finansuojamų iš ES ir kitų fondų paramos. Planuojami vykdyti projektai pateikti 2018 m. kovo 5 d. sprendimo Nr. TS-35 8 priede.

**Galimos pasekmės, priėmus siūlomą tarybos sprendimo projektą:**

**teigiamos** –atlikus remonto darbus nurodytuose objektuose, pagerės įstaigose, vykdančiose ikimokyklinio, priešmokyklinio ir mokyklinio ugdymo programas, higienos normos bei bendrieji sveikatos saugos reikalavimai, pagerės seniūnijoms priklausančių pastatų būklė, sumažės sąnaudos pastatams šildyti;

**neigiamos** –neigiamų pasekmių nebus.

**Kokia sprendimo nauda Rokiškio rajono gyventojams.**

Rokiškio rajono suaugę gyventojai turės galimybę laisvalaikiu naudotis jaukesnėmis patalpomis bibliotekose ar kultūros įstaigose, vaikai ir jaunimas lankys ugdymo įstaigas, kurios atitiks higienos normas bei bendruosius sveikatos saugos reikalavimus.

**Finansavimo šaltiniai ir lėšų poreikis:** Lėšos, reikalingos pateiktų objektų remontui,numatomos iš Rokiškio rajono savivaldybės 2018 metams patvirtinto biudžeto Statybos ir infrastruktūros plėtros skyriui skirtų asignavimų kapitalo investicijoms ir ilgalaikio turto remontui.

Kapitalo investicijų ir ilgalaikio turto remontui 2018 metams skirta 500000 Eurų (2018 m. kovo 5 d. sprendimo Nr. TS-35 4 priedo 55 eilutė), neskaičiuojant prisidėjimų prie įgyvendinamų projektų. Prisidėjimai yra numatyti 2018 m. kovo 5 d. sprendimo Nr. TS-35 4 priedo 56 eilutėje ir 7 priedo 38 eilutėje. Tikslus lėšų poreikis paaiškės atlikus paslaugų ir darbų viešuosius pirkimus.

**Suderinamumas su Lietuvos Respublikos galiojančiais teisės norminiais aktais:**

Projektas neprieštarauja galiojantiems teisės aktams.

**Antikorupcinis vertinimas. T**eisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 str. 1 d. numatytais veiksniais, todėl teisės aktas nevertintinas antikorupciniu požiūriu.

Statybos ir infrastruktūros plėtros skyriaus

vedėja Vida Paukštienė

|  |
| --- |
|  |